ATHALIA WAT GEBEUR? :: Athalia Uitreik
ATHALIA WAT GEBEUR?
Ek glo om postief te bly maak nie saak wat gebeur, om die mooi in ander te sien, asook om positiewe goed van en oor ander mense te spreek maak jou lewe vol. Maar om Jesus die eer te gee vir die goeie dinge in jou lewe ook die negatiewe wat jou na jou knieë dwing oortref alles. By Athalia het ons dae beleef wat ons nie weet waar gaan more se kos vandaan kom en dan voorsien Jesus wonderbaarlik.
Ek was vir so tydlank stil met die nuusbriewe omrede die dae net te min tyd het. Ons moet deurlopend projekte aanpak en hard werk om kos op die tafel van die 232 inwoners te sit. Aangesien Athalia geen subidie van enige aard ontvang nie, en kospryse die hoogte in is, is die klein losies bydra wat die inwoners betaal net nie meer voldoende nie. Donderdag toe ons kospak het ek gewonder waar gaan ek genoeg vleis kry om vir die 232 mense te voorsien vir die naweek, Jesus het weereens voorsien, ‘n donateur het wors en maalvleis afgelaai dat ons vir al 14 huise met 232 inwoners een ete se vleis kon gee en dan het ons hoender by gekoop wat ons kon bekostig. Ons spesiale dank aan die weldoener. Ons vertrou Jesus roekeloos in die voorsiening vir ons inwoners.
Ons het in ons versorging by Huis Omgee ‘n 9 jarige seun Reagan Walkerley sy mamma was so bly dat ons bereid was om hom in te neem dat hy naby haar kan wees. As daar enige Terapeute of student Terapeute hul weg sal oopsien om ons hand sterk te maak by Athalia in sy versorging sal dit waardeer word en kan hul skakel met Sr. Annerika Naude – 051 5228668 Ons het ook ‘n gesin met ‘n baba seuntjie JC van 3 maande wat ons help, dankie aan Solidariteit Helpende Hand en Miekie van Zyl van ATKV wat reeds ons bygestaan het met doeke en NAN melk.
Dankie aan NG Kerk Heuwelkruin wat uitgereik het na al ons inwoners en vir hul geskenk pakkies gebring het met toiletware en bietjie lekkernye Dit bring groot uitkoms in nood veral in die Versorging Huise waar gesubsideerde gevalle gehuisves word. Jesus seen u.
Met die suksesvolle Voedi Dag wil ons vir elkeen betrokke baie, baie dankie sê, jou bydra het gehelp om ‘n verskil te maak, die Borge, die Komiteeled, die verskillende program organiseerders, deelnemers, donateurs, jul bydra het ‘n verskil gemaak by Athalia en talle ander huishoudings. Dagboek nou reeds volgende jaar se Voedi Dag op 16 Junie 2017. Wees en word deel.
Athalia Uitreik bars uit sy nate, veral die huise wat versorging bystand bied. Soos die vriende van Athalia weet, het ons ‘n beleid ons gaan soek nie vir ‘n huurhuis nie, maar wanneer Jesus iemand stuur deur middel van ‘n persoon wat ons kontak om hul huis te huur vir Athalia is dit Jesus se tyd.
Ek wil gebed vra dat mense saam met ons as bestuur sal bid of ons die huis moet oopmaak of nie, dit voel vir my ek betwyfel Jesus se wil, ek weet ook dat mens mag nie met Jesus se mag wil inmeng nie, maar tog twyfel ek in die kosvoorsiening, die geld vir ekstra versorging personeel ens. die laaste tyd met die kos pryse wat die hoogte in is, die droogte waar ons donateurs verloor het asook omdat so baie mense my altyd vra, jy vra vir hulp, jy vra vir kos maar jy maak nog ‘n huis oop. Dit lê op my swaar op die hart om Jesus hierin ook roekeloos te vertrou.
Ons redeneer altyd dat Jesus verwag dit van ons, en dat dit uitkoms bied vir nog mense vir wie Athalia Uitreik die reddingsgordel gooi. Ons sukkel tans en werk hard om verpligtinge te betaal, kos op die tafel te sit maar nog NOOIT het enige inwoner sonder goeie kos ‘n dag deur gegaan of gaan slaap nie, alles uit die hand van Jesus. Eksodus 16:1-20 Wys ons daarop dat die Here vir die Israeliete Manna en Kwartels voorsien het, hul hoef nooit honger te gaan slaap het nie. Ek het vir Jesus gebid om vir duidelikheid te gee of dit binne SY wil is, daarom vra ek dat jul ook sal bid vir ons dat ons die die regte besluit binne Jesus se wil sal neem. Die wat my direk wil kontak vir gebed oor die saak is welkom ek sal dit waardeer.
Ons wil ondersteuning vra vir die Gholfdag op 5 Oktober2017 wat ten bate van Athalia Uitreik aangebied word. Dit gaan ons weer ‘n hupstoot gee.
Les: Selfs baie moeilike probleme het ’n oplossing. Die dilemma is deesdae dat mense nie ’n poging aanwend om intens te soek na ’n geskikte oplossing nie. Dis makliker om moed op te gee as om die brein daardie bietjie harder te laat werk.
Elke bord kos wat voor 'n Athalia inwoners neergesit word is genade van Bo en deur betrokke donateurs wat dit moontlik maak. Ons kan nooit ophou om Jesus die eer te gee vir Sy goue draad van liefde wat deurvleg is in Athalia en wonderlike donateurs se omgee en bydra.
Athalia Fondsinsameling Dagboek 2018:
27 Februarie 2018 – Athalia Sakeontbyt by Emoya Estate met PSG as Hoofborg, Bloemnuus en Radio Rosestad as Media Borge
21 Maart 2018 – Athalia Gholfdag – Schoemanspark
16 Junie 2018 – Voedi Dag
– Kontak Anirle 079 826 6363 of 051 5228 668 / 051 522 1131
Mag u die genade wat Jesus bied elke dag in u lewe ervaar, ek spreek oor u seen, liefde, voorspoed en geluk.
Spesiale Dank aan Danell Du Toit van Pritty Woman vir die borgskap van Ans Coetzee se hare en naels. Pritty Woman Sel 0732748651
Allie van der Walt
VERBLYF VIR BEJAARDE EN VERSWAKTE BEJAARDE PERSONE
Die doel van Athalia Tehuis vir Bejaardes is om in die huidige ekonomiese klimaat die toenemende vraagstuk na bekostigbare verblyf en versorging vir Christen bejaardes en volwasse gestremde persone aan te spreek en oplossings te bied.
Athalia Uitreik maak voorsiening vir die versorging van 230 inwoners , waarvan 120 verswakte bejaardes bedlêende inwoners insluit en 110 inwoners in huise gehuisves word waar hul nog onafhanklik funksioneer. Fisiese- en geestelik gestremde persone word ook hier gehuisves, maar in kleiner getalle.
Verblyf in ‘n tuiste met ‘n Christelike, veilige en huislike atmosfeer.
Versorger om u 24 uur te versorg en na u behoeftes om te sien.
Drie (3) daaglikse gesonde maaltye
Eredienste Sondae op TV in sitkamer
Besoeke van Geestelike Leiers en Omgee groepe van verskillende denominasies van kerke
Skoonmaak van kamers vir bejaardes in huise met versorging fasiliteite
Water en elekstrisiteit is ingesluit in die tarief.
Versorging van wasgoed vir huise met verorging fasiliteite
Verblyf met etes ingesluit aan bejaarde en Gestremde Persone
Verblyf met Versorging bystand aan bedlêende, Psigies, & Fisies Gestremde asook Verstandelike Gestremde Persone
Verblyf met Versorging bystand aan Alzheimer & Demensia persone
Opgeleide geregistreerde Verpleegkundige & Gesondheidswerkers
Psigiese & Geestelike ondersteuning en advies
Liefde, omgee en deernis vir inwoners
Die strewe van Athalia Uitreik is om vir Bejaardes ‘n kwaliteitversorgingsdiens aan bejaardes en gestremdes te lewer om in hulle fisiese-, maatskaplike- en geestelike behoeftes te voorsien.
Om nie net verblyf te verskaf aan die inwoners nie maar vir hul 'n tuiste te skep waar dié bejaarde en gestremde persone vanuit ons gemeenskap wat slegs Staatstoelae, soortgelyke pensioen of ‘n klein salaris ontvang in ‘n veilige omgewing sonder finansiële bekommernis kan tuisgaan en hul goue jare geniet. Athalia Uitreik se sukses is grootliks afhanklik van die liefde, omgee en samewerking tussen ons mense.